Publication: Magyar Közlöny
Issue: MK-2005-13 (Year: 2005, Number: 13)
Era: 2004-2010
Section: A vadon élõ állat és a tenyésztett vad elejtésérõl, húsvizsgálatáról és forgalmáról, valamint a házinyúl húsvizsgálatáról szóló 9/2002. (I. 23.) FVM rendelet (a továbbiakban: R.) 2. §-ának 3–6. pontjai helyébe a következõ rendelkezések lépnek, egyidejûleg a § új 7–10. pontokkal egészül ki:
Paragraph Index: 43

(4) Az apróvad vizsgálat egyedi vizsgálat. Ha azonban a talált elváltozások fertõzõ vagy parazitás betegségre, mérgezésre, mikrobás szennyezettségnek, illetve egészségre ártalmas vegyianyag-maradéknak és más idegen anyagnak külön jogszabályban meghatározott mértéken felüli jelenlétére utalnak, akkor kiegészítõ laboratóriumi vizsgálatot kell végeztetni. A kiegészítõ vizsgálat költségeit a vadászatra jogosult viseli. A vizsgálat megállapításai az azonos helyrõl származó állomány valamennyi egyedére vonatkoznak. 5/B. § (1) A vaddisznó és a trichinellózisra fogékony egyéb fajok húsának trichinella lárvák jelenlétére irányuló vizsgálatát a külön jogszabályban elõírtak szerint kell elvégezni.

Source: https://magyarkozlony.hu/hivatalos-lapok/7cddbfca8ba99e6f270b11afd2d2375b24a9eafb/dokumentumok/d1230d4ac14ff94c573b83d45afbe05a4edc4361/letoltes